**Protokoll styremøte i Fagforbundet Trondheim**

**Tid:** 20.01.25, klokken 17.00 - 18.00

**Sted:** Teams

**Deltagere:** Finn Børge Dalen, Terje Hovde, Kari Brøttemsmo, Julie Berg Wisløff, Frøydis Gaare, Mats Monsen, Silje Sandum, Hege Rovik, Andreas Nervik Lea, Grethe Ramsland, Odd Arild Tevik, Siv Ingunn Moum, Eirik Brovold, Anniken Lien van Marion, Wenche Sagøy, Josefine Koller, Oscar Aaslund Hovin

**Forfall:** Elin Aanonli Skimmeli

**Saksliste:**

**Sak 17/25** **Godkjenning av innkalling og saksliste**

**Sak 18/25 Årsmøtepapirer**

**Sak 19/25 Orienteringssaker**

**Sak 20/25 Valg av representanter og vararepresentanter fra Trøndelag til LOs 36.ordinære Kongress 2025**

**Sak 21/25 Forslag til fylkesmøte, Delegater til Fagforbundets Landsmøte og Landskonferansene til yrkesseksjonene, pensjonist og ungdom.**

**Sak 22/25 Forslag til fylkesmøte, Innkomne forslag**

**Sak 23/25 Forslag til fylkesmøte, Uttalelser**

**Sak 24/25 Godkjenning av protokoll**

**Sak 17/25** **Godkjenning av innkalling og saksliste**

Utsendt pr. Epost 16.01.25

**Vedtak: Godkjent**

**Sak 18/25 Årsmøtepapirer**

Årsmøtepapirer ligger vedlagt i sin helhet, oppfølging av punkter i henhold til vedtak fattet i styremøte 07.01.25.

* Forretningsorden

-Behov for å legge til punkt om at forslag skal leveres skriftlig.

* Handlingsplan

-Justert ut ifra innspill fra styret og gruppen som har jobbet med mangfold og inkludering.

* Uttalelser
* Forhandlinger om mulig sammenslåing av fagforeninger

-Etter styremøte til Fagforbundet tekniske fagforening Trondheim, er det kommet ønske om å legge til noen flere punkter.

* Regnskap 2024

-Legges frem på årsmøte

* Årsberetning
* Valgkomite

-AU legger frem forslag på valgkomite

**Vedtak: Årsmøtepapirene oversendes årsmøte, legges tilgjengelig på nett fra i kveld 20.01.25.**

**Sak 19/25 Orienteringssaker**

* AU protokoll 03.12.24
* AU protokoll 10.12.24
* AU protokoll 07.01.25
* AU protokoll 14.01.25

**Vedtak: Tas til orientering.**

**Sak 20/25 Valg av representanter og vararepresentanter fra Trøndelag til LOs 36. Ordinære kongress 2025**

# I Trøndelag skal det velges fire representanter og fire vararepresentanter i rekke til LO-kongressen 5. – 9. mai 2025. Fagforeningene inviteres til å sende inn forslag.

Vedlagt følger utdrag av vedtektene for valg av representanter og vararepresentanter fra fylkene til
LOs Kongress og Representantskap. I punkt 5 står også: «*5. Regionrådet skal foreta innstilling på representant(er) og vararepresentant(er) blant de nominerte kandidater fra fagforeningene og eventuelt egne forslag. Det skal da tas hensyn til* ***geografisk fordeling, yrkesgrupper, kjønn og alder****. For å bli valgt og for å kunne møte på Kongressen og Representantskapet, må vedkommende ha sitt arbeid eller bosted i det fylket valget gjelder. Dersom det skjer endringer i kongressperioden slik at vilkåret ikke lenger er oppfylt, rykker vararepresentanten opp som fast medlem med mindre regionkonferansen treffer særskilt vedtak om at den valgte representanten likevel skal fortsette ut kongressperioden. Regionkonferansen foretar nødvendige suppleringsvalg.»*

Vi ber forslagstillerne (fagforeningene i Trøndelag) gjennomgå valgreglene (vedlagt) nøye, og benytte nominasjonsskjema (vedlagt). Skjemaet skal underskrives av fagforeningens leder og sekretær/eller styremedlem.

Frist for innsendelse av forslag er satt til **20. januar 2025 til** **trondelag@lo.no****.** Forslag som kommer inn etter den tid, vil ikke bli tatt med i nominasjonen.

**4. vedlegg**

**Vedtak: Mats Monsen, Hege Rovik, Ketil Sivertsen, Silje Sandum, Anniken Lien van Marion oversendes som forslag til delegater til LO kongressen fra Trøndelag**

**Sak 21/25 Forslag til fylkesmøte, Delegater til Fagforbundets Landsmøte og Landskonferansene til yrkesseksjonene, pensjonist og ungdom.**

Jf. vedtektenes §13.2.4 skal Fylkesmøte velge delegasjon fra Trøndelag til Fagforbundets Landsmøte og yrkesseksjonene, ungdom og pensjonist sine Landskonferanser. Fagforeningene inviteres til å foreslå delegater til de respektive delegasjonene. Delegasjonene til landskonferanse vil ta utgangspunkt i de nyvalgte styrene med vara, øvrige plasser og varaplasser velges ut ifra de innkomne forslagene. **Frist for dette settes til 7. februar 2025.** Forslagene merkes med dagsordenpunkt og sendes til: post.trondelag@fagforbundet.no

**Vedlegg: Kunngjøring av fylkesmøte.**

**Vedtak: Det sendes forslag på Arbeidsutvalget, ungdomstillitsvalgt, yrkesseksjonsledere, 1 representant fra hovedklubben og Oscar Aaslund Hovin som delegater til landsmøte. Yrkesseksjonsstyrene, pensjonistutvalg og ungdomsutvalg sender forslag til sine landskonferanser til arbeidsutvalget innen 3.Februar.**

**Sak 22/25 Forslag til fylkesmøte, Innkomne forslag**

Jf. dagsordens pkt 4 kan fagforeningene/fylkesstyret sende inn forslag som skal behandles på Fylkesmøte. **Frist for dette er 7. februar 2025**. Forslagene merkes med dagsordenpunkt og sendes innen fristen til: post.trondelag@fagforbundet.no

**Vedlegg: Kunngjøring av fylkesmøte.**

**Vedtak: Fylket utarbeider rutiner for å trygge og inkludere nye tillitsvalgte som deltar på konferanser og møter i regi av Fagforbundet Trøndelag. Oversendes fylkesmøtet.**

**Sak 23/25 Forslag til fylkesmøte, Uttalelser**

Det settes en frist for forslag til politiske uttalelser til **28. februar 2025**. Forslagene merkes med dagsordenpunkt og sendes til: post.trondelag@fagforbundet.no. Alle som vil ha uttalelser behandlet må altså sende de inn innen denne datoen. Det vil åpnes for at dagsaktuelle uttalelser kan fremmes i møte.  Fylkesmøte får utsendt alle uttalelser med styrets forslag til innstilling senest en uke før møte. For å sikre en god debatt rundt forslagene behandles uttalelser med påfølgende debatt første dag, redaksjonskomiteens innstilling med vedtak kommer andre dag.

**Vedlegg: Kunngjøring av fylkesmøte.**

**Vedtak: Utsettes til styresamling 27. Februar**

**Sak 24/25 Eventuelt**

Overnatting på Trondhjems konferansen. Arbeidsutvalget ber styret ta en vurdering på kriterier for overnatting på konferanser som er frivillig å melde seg på.

**Vedtak: Det dekkes overnatting for Oscar Aaslund Hovin. Styret ber AU komme tilbake med forslag på retningslinjer for overnatting på konferanser.**

**Sak 25/25 Godkjenning av protokoll**

**Vedtak: Godkjent**